钦定古今图书集成/理学汇编/文学典/第236卷 > 《吴兢乐府古题要解》 > 《白纻歌》
## 钦定古今图书集成/理学汇编/文学典/第236卷 > 《吴兢乐府古题要解》 > 《白纻歌》

右古词盛称舞者之美，宜及芳时为乐。其誉《白纻》曰：
“质如轻云色如银，制以为袍，馀作巾，袍以光躯巾拂
尘。”

以上乐府曰：《白纻歌》。按旧史称，《白纻》，吴地所出。《白纻舞》本吴舞也。梁武帝令沈约改其词为四时之歌，若“兰叶参差桃半红” ，即其春歌也。周处《风土记》云：“吴黄龙中，童谣云：‘行白者君，追汝句骊马’。” 后孙权征公孙渊，海浮乘舶，舶白也。时和歌犹云《行白纻》，盖出于此。